Η Ερμηνευτική προσέγγιση του Άσματος Ασμάτων από τον Γρηγόριο Νύσσης
Creators: name: Κιουτσούκαλη, Στυλιανή Ευθυμίου
Publisher: name: Aristotle University of Thessaloniki
Year: 2019
Subjects: Γρηγόριος Νύσσης
Άσμα Ασμάτων
Νυμφίος - Νύμφη
Gregory Nyssa
Song of songs
Bridegroom - Bride

description: Ο Γρηγόριος Νύσσης υπήρξε ένας από τους πιο σημαντικούς Πατέρες του 4ου αιώνα με πληθώρα συγγραφικών έργων. Στην συγκεκριμένη μελέτη εξετάσαμε την ανάλυσή του για το Άσμα Ασμάτων του Σολομώντα. Αφορμή για την συγγραφή του έργου υπήρξε ο Ωριγένης και το υπόμνημά του στο Άσμα Ασμάτων. Η εξήγησις ακριβής εις τα Άσματα των Ασμάτων προσπαθεί να αναδείξει τους αληθινούς πρωταγωνιστές του έργου, που είναι ο Χριστός ως Νυμφίος και η Εκκλησία ως νύμφη. Ο Γρηγόριος με την ανάλυσή του μας αποδεικνύει πως το Άσμα Ασμάτων δεν είναι απλά ένα ερωτικό ποίημα, αλλά ένα έργο άκρως θεολογικό με πλούσια νοήματα. Μέσω της Νύμφης και του Νυμφίου ξεδιπλώνεται η σχέση του Χριστού με την Εκκλησία Του, είναι δύσκολη η επαφή τους και πολλές φορές πρέπει να ξεπεράσουν πολλές άσχημες καταστάσεις για να είναι μαζί σε έναν αιώνιο έρωτα, διότι αυτό που μάθαμε μέσα από το έργο του Νύσσης είναι πως ο Θεός είναι έρωτας. Μπορεί το «Άσμα Ασμάτων» να έχει έναν φαινομενικά ερωτικό χαρακτήρα, καθώς αναφέρεται στον έρωτα ενός ζευγαριού, όμως ο έρωτας που νιώθει η ψυχή του ανθρώπου για τον Θεό είναι ο πιο σημαντικός έρωτας. Ο άνθρωπος όσο περισσότερο ανακαλύπτει την συγγένειά του με το Θεό, τόσο εντονότερη αγάπη νιώθει γι’ αυτό. Η κίνησή του είναι τόσο αγωνιώδης και συγκλονιστική που μόνο μια ερωτική ιστορία θα μπορούσε να παρουσιάσει την σχέση τους. Υπάρχει αγάπη και επιθυμία ώστε να είναι μαζί, έτσι ο άνθρωπος προσπαθεί να καθαρίσει την ψυχή του από την αμαρτία, να νεκρώσει την σάρκα και να ζει μόνο για τον Κύριο. Ο Θεός για να βοηθήσει τους πιστούς να φτάσουν κοντά Του, σκύβει για να ελαχιστοποιήσει την απόσταση που έχουν. Το Θείο είναι ατελεύτητο και άπειρο, ο άνθρωπος ωστόσο έχει έντονη αγαπητική διάθεση για το Θείο. Η κίνηση για ολοένα μεγαλύτερη μετοχή και επέκταση στο Θείο όμως, γίνεται χωρίς τέλος. Σε κάθε νέα βαθμίδα μακαριότητας η ψυχή διαπιστώνει ότι η ανώτερη βαθμίδα συνιστά και ψηλότερη πνευματική ζωή, έτσι όπως ατελείωτο και χωρίς όριο είναι το Θείο, έτσι ατελείωτη, αιώνια είναι και η άνοδος, η επέκταση της ψυχής στους κόλπους του Θείου. Η Νύμφη γνωρίζοντας τον Νυμφίο και βλέποντας την καθαρότητά Του, θέλει να βρεθεί κοντά Του, προσπαθεί λοιπόν να απαλλαγεί από όσα βαραίνουν την ψυχή της και να γίνει «καθαρή» μόνο γι’ Αυτόν. Ο Νυμφίος από την πλευρά Του την βοηθάει και της δίνει δύναμη να συνεχίσει την προσπάθειά της, ώστε μια μέρα να είναι μαζί. Η αύξηση λοιπόν της μετοχής στο Θείο έχει σαν αποτέλεσμα και την ευρύτερη γνώση και ανάπτυξη της αλήθειας. Βέβαια, ο άνθρωπος δεν μπορεί να προσεγγίσει τον Θεό, γι’ αυτό και ο ίδιος κατεβαίνει προς τον άνθρωπο για να τον προσκαλέσει να συμμετέχει στις ενέργειές Του. Τέλος διαπιστώσαμε πως ο Θεός ενδιαφέρεται για την Σωτηρία του ανθρώπινου γένους, και στέλνει τον Υιό Του να νικήσει τον θάνατο και να απαλλάξει τις ψυχές από την αμαρτία. Οι πιστοί πρέπει λοιπόν να είναι αφιερωμένοι στον Θεό και να ενδιαφέρονται μόνο για την Ουράνια Βασιλεία του Θεού και την επαφή μαζί Του.
description: Grigorios Nissis was one of the most significant Fathers of the 4th century with a large number of written works. In this study we have examined his analysis of Solomon’s Song of Songs. The inspiration for the writing of this work was Origen and his treatise on the Song of Songs. The detailed approach to the Song of Songs is trying to highlight the real the iconic characters – Christ as a Bridegroom and the Church as a bride. Through his analysis, Grigorios proves that the Song of Songs is not just a love poem, but also a complete theological work with rich meaning. Through the Bride and the Bridegroom he unfolds the relationship of Christ with his Church. This relationship is sometimes difficult and frequently they are called to overcome a lot of unpleasant situations in order to be together in eternal love, as what we have learnt from Grigorios’s work is that God is love.“Song of Songs” may have a seemingly erotic character as it refers to the love of a couple. However, the love of the human soul for God is the most important love. The more man discovers his kinship with God , the more intense his love for Him becomes. His move is so agonizing and shocking that only a love story could represent their relationship. There is love and desire to co-exist so that man can clear his soul from sins, deaden his bodily appetites and live only for the Lord. In order to help the faithful ones to reach Him, God bends down to minimize the distance with them. The Divine is incessant and infinite. Man, however, has an intense love disposition for the Divine. Therefore, the movement for an increasingly larger share and extension to the Divine is endless. At a new level of blessedness, the soul realizes that the highest level also constitutes a higher spiritual life, in as much as the Divine is incessant and limitless and so endless and eternal is the spiritual ascension and expansion of the soul to the highest realms of the Divine. The Bride, by meeting the Bridegroom and realizing his purity, desires to be close to Him, and thus tries to discard the burden of her soul and become “pure” only for Him. The Bridegroom on His part helps her and encourages her to continue her effort so that one day they can be together. Increasing contribution to the Divine results in broad knowledge and development of truth. Of course, man cannot reach God and for this reason He descends to man in order to challenge him to participate in His duties. Finally we have realized that God is interested in the Salvation of the human race and sends His Son to beat death and rid souls from sin. Therefore, the faithful ones must be devoted to God and find interest only in the Heavenly Kingdom of God and the contact with Him.